31994R0500
L 064/1
JURNALUL OFÍCIAL AL UNIUNII EUROPENE
REGULAMENTUL (CE) NR. 500/94 AL CONSILIULUI
din 21 februarie 1994
privind încheierea, în numele Comunității Europene, a Protocolului privind aplicarea provizorie a Acordului de înființare a unui Centru Internațional pentru Știință și Tehnologie
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 235 coroborat cu articolul 228 alineatul (2) a doua teză și articolul 228 alineatul (3) primul paragraf,
având în vedere propunerea Comisiei,
având în vedere avizul Parlamentului European (1),
întrucât încheierea Protocolului de către Comunitatea Europeană va facilita, până la intrarea în vigoare a Acordului de înființare a unui Centru Internațional pentru Știință și Tehnologie, semnat la 27 noiembrie 1992, atingerea obiectivelor comunitare;
întrucât Tratatul nu prevede, pentru adoptarea prezentului regulament, alte competențe decât cele prevăzute la articolul 235,
ADOPTĂ PREZENTUL REGULAMENT:
Articolul 1
Se aprobă, în numele Comunității Europene, Protocolul privind aplicarea provizorie a Acordului de înființare a unui Centru Internațional pentru Știință și Tehnologie.
Textul protocolului este anexat la prezentul regulament.
Articolul 2
Președintele Consiliului procedează, în numele Comunității Europene, la notificarea prevăzută la articolul I din protocol.
Articolul 3
Se aplică articolele 3 și 4 din Regulamentul (CEE) nr. 3955/92 (2).
Articolul 4
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 februarie 1994.